

**Režim študija za predmet Sodna medicina in stomatologija**

Vrsta predmeta:

XOBVEZNI IZBIRNI

Število ECTS kreditnih točk:

3

Nosilec predmeta:

Doc. dr. Tomaž Zupanc

Študijsko leto:

2017/18

Sodelujoče katedre oz. inštituti:

/

Datum objave režima študija:

5/10/2016

1. **Cilji in kompetence**

Študent spoznava osnove sodne medicine: znake smrti in posmrtne spremembe, vzroke naravnih in vrste nasilnih smrti, mehanizme nastanka poškodb, s poudarkom na poškodbah obraznega skeleta oziroma zob in njihove značilnosti pomembne v sodnomedicinski praksi ter iatrogeno povzročene poškodbe v zobozdravstvu. Spoznava temeljne postopke pri identifikaciji živih in umrlih (osnove forenzične antropologije in hematogenetike) s poudarkom na vlogi diplomanta dentalne medicine pri masovnih nesrečah ter osnove forenzične alkoholometrije in toksikologije. Predstavljene so mu naloge in vloga mrliškega preglednika, zdravnika v izrednih razmerah ter naloge zdravnika pri obravnavi detomora. Spoznava temeljno zakonodajo na kazenskem in zdravstvenem področju ter osnove izvedenskega dela s poudarkom na ocenjevanju telesnih poškodb s področja poškodb obraznega skeleta in zob, s pravicami in dolžnostmi ter poklicno odgovornostjo oziroma zdravstveno napako.

1. **Natančen potek študija (v skladu s 3. členomPravilnika\*)**

* 30 ur predavanj
* 15 ur vaj
* v primeru utemeljene in opravičljive odsotnosti je vajo mogoče nadomestiti v naslednjem sklopu vaj v okviru skupine zadnjega ciklusa splošne smeri, oziroma opraviti seminar s področja manjkajoče vaje v poljubnem času po dogovoru.

**2.1. Predavanja**

Letni semester:

sreda od 13.00-15.00 v predavalnici MF oziroma v vajalnici na Inštitutu za sodno medicino.

Termini in naslovi predavanj so objavljena na spletni strani Katedre za sodno medicino in deontologijo ter na oglasni deski na Inštitutu za sodno medicino, Korytkova 2, III. nad.

**2.2. Vaje**

Letni semester:

torek in sreda od 7.30 ure oz. 10.45 ure

Razpored skupin za vaje je narejen in objavljen ob začetku predavanj. Število skupin je odvisno od števila vpisanih študentov v 5. letnik dentalne medicine. Vaje potekajo v vajalnicah Inštituta za sodno medicino, v DNA laboratoriju, v toksikološkem laboratoriju, alkoholnem laboratoriju ter kletnih prostorih Inštituta za sodno medicino (I. klet MF).

Študenti počakajo na vajo v avli Inštituta oziroma v ambulanti v I. kleti. Pri obdukcijski vaji dobijo študenti vso potrebno zaščitno opremo: halje, kapo, zaščitno masko za obraz ter copate. Zaščita je za enkratno uporabo.

Udeležba na vajah je obvezna. Možne so zamenjave vaj oziroma nadomeščanje vaje pri naslednji skupini študentov programa Dentalna medicina, oziroma je možno nadomeščati vajo po dogovoru tudi pri vajah slušateljev programa Medicina, ali opraviti seminar s področja manjkajoče vaje v poljubnem času in po dogovoru pred pristopom k Izpitu. Zamenjave oz. nadomeščanje vaje morate javiti vnaprej in dobiti soglasje. Odsotnost na vaji/ah je potrebno utemeljiti z opravičljivim razlogom in ustreznim potrdilom, npr. zdravniškim potrdilom.

1. **Sprotna preverjanja znanja in veščin**

/

1. **Pogoji za pristop končnemu preverjanju znanja (predmetni izpit) (23. člen Pravilnika\*)**

Za pristop k izpitu je potrebno izkazati

* 100% prisotnost na vajah

1. **Končna preverjanja znanja in veščin (predmetni izpit)**

Predmetni izpit je pisni ali ustni ter je končno preverjanje znanja in veščin

* pisni ali ustni izpit je sestavljen iz treh vprašanj z različnih področij predmeta
* izpitna vprašanja so enakovredno vrednotena pri oblikovanju ocene predmetnega izpita
* predmetni izpit je uspešno opravljen, v kolikor so bili odgovori na vsa vprašanja ocenjeni pozitivno (znanje ustreza minimalnim kriterijem)
* predmetni izpit traja do 35 minut
* v primeru ponovnega opravljanja predmetnega izpita je potrebno predmetni izpit ponovno opraviti v celoti do izpolnitve kriterijev za pridobitev pozitivne ocene predmetnega izpita (znanje ustreza minimalnim kriterijem).

Seznam kandidatov, ki izpolnjujejo pogoje za pristop k izpitu in so se pravočasno prijavili na izpitni rok, je objavljen na oglasni deski in na spletni strani Inštituta najkasneje dva delovna dneva pred datumom izpita. Z razporedom ustnega izpita je seznanjen predstavnik letnika, ki razpored posreduje študentom.

Ocena ustnega dela izpita je tudi zaključna ocena izpita; izvedba ustnega dela izpita je skladna s Pravilnikom o preverjanju in ocenjevanju znanja in veščin UL MF. Seznam tem za ustno preverjanje znanja je objavljen v poglavju 7.2 Seznam tem za ustni del izpita.

Prijave in odjave na izpit: preko informacijskega sistema VIS, prijava najkasneje 3 delovne dni in odjava dva delovna dneva pred izpitnim rokom.

Komisijski izpit poteka v skladu s Pravilnikom o preverjanju in ocenjevanju znanja in veščin za enovita magistrska študija programa medicina in dentalna medicina. Komisijski izpit je ustni.

1. **Druge določbe o preverjanjih znanja**

Velja 34. člen Pravilnika o preverjanju in ocenjevanju znanja in veščin za Enovita magistrska študijska programa Medicina in Dentalna medicina.

Osebe s posebnimi potrebami lahko opravljajo vse oblike sprotnega in zaključnega preverjanja znanja do 50% več časa.

1. **Opombe in drugo**

**7.1. Literatura:**

**Temeljna:**

FORENSIC PATHOLOGY (CRC Press; Taylor & Francis Group, 2001)

V. J. M. DiMaio, D. DiMaio

GUNSHOT WOUNDS (CRC Press, 2016)

KURZLEHRBUCH RECHTSMEDIZIN (Verlag Hans Huber, 2012)

B. Madea, R. Muβhoff, B. Tag

**Dodatna:**

HANDBOOK OF FORENSIC PATHOLOGY (CRC Press, 2007)

V. J. M. DiMaio, S.E. Dana

V. J. M. DiMaio

HANDBOOK OF FORENSIC MEDICINE (Wiley Blackwell, 2014)

B. Madea

KNIGHT'S FORENSIC PATHOLOGY (4th edition) (CRC Press, 2015)

P. Saukko, B. Knight

**7.2. Seznam izpitnih tem**

|  |
| --- |
| Smrt (navidezna, klinična, biološka in možganska smrt) |
| Vitalne in supravitalne reakcije |
| Mrliške spremembe |
| Določanje časa smrti |
| Kronološka tanatološka tabela po Mueller-Simoninu |
| Merjenje koncentracije kalija v očesni steklovini |
| Vrste obdukcij, pravna ureditev |
| Nenadna smrt pri otrocih in odraslih |
| Identifikacija trupla |
| Identifikacija gnijočega trupla |
| Identifikacija skeletiziranih ostankov trupla |
| Zobni status, posebna znamenja |
| Identifikacija pri masovnih nesrečah-vloga zdravnika dentalne medicine |
| Poškodbe z ostrim in koničastim predmetom |
| Ugriz, ugrizne rane in identifikacija ugriza |
| Tope poškodbe |
| Vrste embolij |
| Akceleracijske in deceleracijske poškodbe |
| Prelomi lobanjskega svoda in dna lobanje |
| Krvavitve v glavi in možganih |
| Poškodbe možganov |
| Travmatizem v prometu |
| Poškodbena ruptura aorte in srca (tamponada osrčnika) |
| Fizikalne poškodbe |
| Poškodbe z visoko ali nizko temperaturo |
| Podhladitev |
| Poškodbe z električnim tokom in atmosfersko elektriko |
| Truplo iz ognja |
| Osnove orožij in balistike rane |
| Strelne poškodbe |
| Eksplozijske poškodbe (mehanične poškodbe in blast poškodbe) |
| Iatrogene poškodbe v zobozdravstvu |
| Strokovna napaka, njena pravna in kazenska opredelitev |
| Kazenska, materialna in moralna odgovornost zdravnika |
| Zadušitve |
| Refleksna smrt |
| Bolusna smrt |
| Utopitev in truplo iz vode |
| Fingirani samomor, samomor, nezgodne avtoerotične smrti in umor |
| Detomor in dokaz živorojenosti |
| Splav – vrste, ureditev, pravica |
| Ugovor zdravnikove vesti |
| Zakon o varovanju osebnih podatkov |
| Zakon o bolnikovih pravicah. |
| Kazniva dejanja zoper človekovo zdravje |
| Zakon o zdravstveni dejavnosti. |
| Zdravstvena napaka. |
| Kodeks zdravniške etike |
| Poškodbe obraznih kosti in zob |
| Medicinsko izvedenstvo in ocena teže poškodb obraznih kosti in zob |
| Forenzična antropologija |
| Forenzična genetika |
| Osnove alkoholometrije |
| Forenzična toksikologija |
| Rezultati toksikološke analize, tolmačenje in pasti postmortalne toksikologije |
| Poznavanje znakov akutne in/ali kronične zastrupitve, delovanja strupa, presnovne poti, izločanje |
| Plini, korozivne snovi, topila, anorganski kovinski in nekovinski strupi, zdravila, nedovoljene droge |
| Alkohol ter nedovoljene droge v prometu |